عبد الواحد مبرور أكاديمي ؤ ؤستاد د تّعليم لعالي ؤ سياسي مغريبي. خدا ميتريز ف لّانڭويستيك ف 1989 من كلية د لأداب ؤ لعولوم لإنسانية ف فاس، ؤ ف 1999، خدا دوكتورا د دّولة ف لأداب لفرانساوي من كلية د لأداب ؤ لعولوم لإنسانية ف جامعة بوشعيب دّكالي ف جّديدة. ؤ ولّا رائيس ديال شعبة لفرانساوية ؤ نايب د لعاميد ف نفس لكلية. ؤ ف 2009 ولّا عاميد ديال لكلية. ؤ قبل من داكشي. كان أيضا رائيس ديال رّابطة لمغريبية لفرانساوية. ف 11 فبراير 2021، تعيّن عبد الواحد مبرور مودير ديال لمدرسة لعالية د تّربية و تّكوين لي تابعة ل جامعة بوشعيب دّكالي. مبرور عضو ف حيزب تّيحاد شّتيراكي ؤ كان فاز ب مقعد ف جماعة جّديدة ف نّتيخابات لمحلية د 2003. كان ساهم أيضا ف لإصدار ديال أول ديكسيونير داريجة-داريجة ف 2017، لي هوّا "قاموس الدارجة المغربية" لي نشراتو مؤسسة زاڭورة. لؤستاد عبد الواحد مبرور عندو عاداد كبير د لأعمال لأكاديمية، من بينها: TIC et innovation pédagogique dans les universités du Maghreb (بلفرانساوية). Editions L'Harmattan. 30 يناير 2018. ردمك 9782140064333. L'enseignement-apprentissage du français au Maroc au XXIe siècle: Vers de nouveaux enjeux (بلفرانساوية).